**Pályázati felhívás**

**az „Üllési Talentum” ösztöndíj megállapítására**

Üllés Nagyközség Képviselő-testülete – *a „Üllési Talentum” ösztöndíj megalapításáról, a felsőoktatási intézményekben tanulók támogatásáról” szóló 17/ 2013. (XI.14.) önkormányzati rendelet alapján* **felhívást tesz közzé** **a felsőoktatásban tanulók számára**. (a rendelet elérhető a [www.ulles.hu/Rendeletek](http://www.ulles.hu/Rendeletek) oldalon)

A rendelet alapján az önkormányzati ösztöndíjra jogosult a tanuló, ha szociálisan rászoruló, Üllés Nagyközségben állandó lakcímmel rendelkezik, valamely felsőoktatási intézmény nappali tagozatán hallgatói jogviszonnyal rendelkezik, és 25. életévét a pályázat benyújtásának időpontjában nem töltötte be, az első diploma megszerzéséig.

**A támogatásban részesíthetők köre**

Az ösztöndíjra való jogosultság feltételei:

„4.§ Az ösztöndíjra való jogosultság feltételei:

1. első évfolyamos pályázó esetén a hallgatói jogviszony létesítésének igazolása; és a középiskolai bizonyítványa záró évfolyamának az átlag-eredménye a 3,5 átlagot eléri,
2. magasabb évfolyamokon a pályázat benyújtását megelőző szemesztert legalább 3,5 átlag-eredménnyel fejezte be,
3. aki a (2) bekezdés a)-b) pontjában meghatározott rászorultsági feltételeknek megfelel.
4. A rászorultság vizsgálata az alábbi szempontok figyelembevételével történik:
5. az egy főre jutó jövedelem a mindenkori öregségi nyugdíj legkisebb összegének kétszeresét nem haladja meg,
6. akinek családjában a lakhatást és megélhetést szolgáló vagyontárgyakon felüli ingó- és ingatlan vagyona, vagyoni értékű joga a 2 millió Ft-ot nem haladja meg.
7. § Az elbírálásnál előnyt jelent:
8. első évfolyamos pályázó estén:

a) országos tanulmányi versenyen helyezés elérése,

b) átlagot meghaladó kulturális, sportteljesítmény igazolása,

(2) magasabb évfolyamokon, aki:

a) szakterületén kimagasló eredményt ért el,

b) kutatómunkában vett részt,

c) tudományos publikációval rendelkezik, vagy

d) más módon kiemelkedő tevékenységében.

(3) A pályázat elbírálásakor előnyt élvez továbbá a pályázó, ha

1. családjában az eltartott családtagok száma 3 vagy több fő
2. eltartója, szülője tartósan beteg, rokkantnyugdíjas, vagy egyedülálló
3. gyermeket nevel
4. kollégiumi ellátásban nem részesül.
5. § Nem részesülhet támogatásban az a hallgató, aki az üllési, vagy más önkormányzattól hasonló célú ösztöndíjban részesül.”

**A támogatás mértéke:** Az ösztöndíj 6.000 Ft/hó összegig terjedhet.

A pályázatot a hallgató az erre a célra rendszeresített formanyomtatványon a kötelező mellékletekkel együtt 2016. szeptember 30-ig nyújthatja be az Üllési Polgármesteri Hivatalban személyesen, vagy postai úton. (*a határidő elmulasztása jogvesztő*) A formanyomtatvány átvehető a Polgármesteri Hivatal Titkárságán, vagy letölthető a [http://www.ulles.hu/index.php/ugyintezes-letoltheto-nyomtavanyok](http://www.ulles.hu/index.php/ugyintezes-letoltheto-nyomtavanyok/osztondij) linken.

A pályázathoz minden esetben csatolni kell:

1. önéletrajzot,
2. ösztöndíjra pályázott tanévre vonatkozó iskolalátogatási igazolást vagy hallgatói jogviszonyról szóló igazolást,
3. a család jövedelem és vagyonnyilatkozatát, és
4. egyéb, az érdemi döntést elősegítő igazolásokat
5. Felsőfokú tanulmányait ez évben megkezdő pályázónak csatolnia kell a tizenkettedik év végi bizonyítványának másolatát
6. Felsőfokú tanulmányokat folytató pályázónak csatolnia kell az előző év végi eredményéről szóló hiteles igazolást.

A pályázatról, a támogatás mértékéről a Képviselőtestület dönt 2016. év október 31-ig.

 Nagy Attila Gyula

 polgármester